stanford-oval/wikipedia huggingface dataset:
Keep Your Hands Off My Power Supply

| Keep Your Hands Off My Power Supply Slade |
| --- | --- | --- |

Studioalbumin tiedot
 Julkaistu: 1984
 Tuottaja(t): Jim Lea, John Punter
 Tyylilaji: hard rock
 Kesto: 37.28
 Levy-yhtiö: CBS Records
Listasijoitukset
  Yhdysvallat – 33. (1984)
Sladen muut julkaisut
| The Amazing Kamikaze Syndrome 1983 | Keep Your Hands Off My Power Supply 1984 | Rogues Gallery 1985 |
Keep Your Hands Off My Power Supply on Sladen vuonna 1984 Yhdysvalloissa julkaisema versio albumista The Amazing Kamikaze Syndrome.
Levy on Sladen parhaiten menestynyt albumi Yhdysvalloissa (Billboard-sija 33). Singlet "Run Runaway" ja "My Oh My" nousivat myös listojen kärkipäähän ja ovat Sladen tunnistetuimmat kappaleet Yhdysvalloissa. Menestykseen uudella mantereella vaikutti myös vuonna 1983 listakärkeen noussut Quiet Riot -yhtye, joka versioi Sladen "Cum On Feel The Noize" -kappaleen.
Kappaleet

Kaikki kappaleet kirjoittaneet Noddy Holder ja Jim Lea.
Run Runaway – 5.01
My Oh My – 4.12
High and Dry – 3.13
Slam the Hammer Down – 3.24
In The Dog House – 2.47
Keep Your Hands Off My Power Supply – 3.33
Cheap 'n' Nasty Luv – 2.42
Can't Tame a Hurricane – 2.32
(And Now The Waltz) C'est La Vie – 3.42
Ready to Explode – 8.11
Kokoonpano

Noddy Holder – laulu, kitara
Jim Lea – basso, kosketinsoittimet
Dave Hill – kitara
Don Powell – rummut
Koskenpään kirkko

| Koskenpään kirkko |
| --- | --- |
 Koskenpään kirkko
Sijainti:  Koskenpää, Jämsä
Koordinaatit:  62°05′00″N, 025°08′35″E
Seurakunta:  Jämsän seurakunta
Rakentamisvuosi:  1911
Suunnittelija:  Erkki Allenius
Materiaali:  puu
Istumapaikkoja:  300
Tyylisuunta:  uusgotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Koskenpään kirkko on Jämsän Koskenpään kylässä sijaitseva, rakennusmestari Erkki Alleniuksen suunnittelema puinen pitkäkirkko. Kirkon rakennustyöt Hietamäellä valmistuivat pääosin vuonna 1902, erillinen puinen kellotapuli valmistui 1904 ja koko sisustus vasta 1911.
Arkkitehtuurin tutkijat ovat arvioineet suunnittelija Alleniuksen luoneen vanhoista aineksista aivan ainutkertaisen kokonaisuuden. Kirkko on uusgoottilaista tyyliä edustava torniton pitkäkirkko, jossa on sivuille symmetrisesti sijoitetut pienet sakarat. Kirkkoon sopii 300 henkeä. Kirkon aikaansaamista oli puuhattu vuodesta 1887 alkaen. Paikaksi oli ehdolla kaksi eri tonttia, ja asia ratkesi vasta, kun tontti saatiin lahjoituksena. Rakentaminen oli kaikkiaankin mahdollista huomattavien lahjoitusten, monien rahankeräysten ja lainojen avulla.
Alttaritaulun aiheena on "Jeesus siunaa lapsia" ja se on taiteilija Aukust Koiviston vuonna 1915 maalaama. Vuonna 1962 saatiin Kangasalan urkutehtaan valmistamat 12-äänikertaiset sähköpneumaattiset urut. Vuonna 1968 sisämaalaus toteutettiin taiteilija Yki Nummen suunnitelman mukaisesti.
Aiheesta muualla

Koskenpään kirkko
Klaus Doldinger

| Klaus Doldinger |
| --- | --- |
 Klaus Doldinger vuonna 2005.
Henkilötiedot
Syntynyt: 12. toukokuuta 1936 (ikä 88) Berliini
Kansalaisuus:  Saksa
Ammatti:  saksofonisti ja elokuvamusiikin säveltäjä
Muusikko
Tyylilajit:  jazz ja fuusiojazz
Merkittävät teokset:  Sukellusvene U-96 -elokuvan teemamusiikki
Soittimet:  saksofoni
Levy-yhtiöt:  ACT Music, Philips Records ja Warner Music Group
Palkinnot
 Echo Jazz (2017) 
Aiheesta muualla
Kotisivut
  [ Muokkaa Wikidatassa ] [ ohje ]  
Klaus Doldinger (s. 12. toukokuuta 1936 Berliini) on saksalainen saksofonisti ja elokuvamusiikin säveltäjä.
Berliiniläislähtöinen Doldinger pääsi vuonna 1947 Düsseldorfiin konservatorioon, mistä hän valmistui vuonna 1957. Opiskeluvuosinaan hän sai runsaasti esiintymiskokemusta. Vuonna 1953 hän aloitti saksalaisessa dixieland-yhtyeessä The Feetwarmersissa, jonka kanssa levytti vuonna 1955. Myöhemmin hän perusti Oscar's Trion esikuvanaan Oscar Peterson.
Doldinger on säveltänyt runsaasti musiikkia elokuviin ja televisiosarjoihin. Hänen tunnetuimpia töitään ovat muun muassa elokuvien Sukellusvene U-96 ja Päättymätön tarina sekä rikossarjan Kahden keikka musiikit. Hän on myös yhä suuresti arvostettu henkilö Saksan jazz-piireissä, ja hänen nykyinen yhtyeensä Passport nauttii suurta suosiota.
Doldinger avioitui Inge Beckin kanssa vuonna 1960. Heillä on kolme lasta. Vuodesta 1968 he ovat asuneet Münchenissä.
Aiheesta muualla

Kuvia tai muita tiedostoja aiheesta Klaus Doldinger Wikimedia Commonsissa
Prange, Carina: Klaus Doldinger - "Your passport, please". (Haastattelu) Jazzdimensions.  10.1.2004. Arkistoitu 19.7.2011. Viitattu 26.3.2024. (saksaksi)
Kitskovskoje

| Kitskovskoje Кицковское |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Sebežin piiri
Koordinaatit:  56°24′00″N, 28°47′54″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Velikajan valuma-alue
Järveen tulevat joet:  oja Šuškovskojesta
Laskuoja:  oja Velikajaan
Järvinumero:  01030000111102000026134
Mittaustietoja
Pinnankorkeus:  121 m  mpy. 
Pituus:  1,3 km 
Leveys:  0,8 km 
Pinta-ala:  62,6 ha 
Tilavuus:  0,0019 km³ 
Keskisyvyys:  3 m 
Suurin syvyys:  6 m 
Valuma-alue:  3,4 km² 
Saaria:  ei saaria
 fiKitskovskoje 
Kitskovskoje (ven. Кицковское) on järvi Luoteis-Venäjällä Pihkovan alueen Sebežin piirissä.
Maantietoa

Järvi on 1,3 kilometriä pitkä, 0,8 kilometriä leveä ja sen pinta-ala on 63 hehtaaria. Järven lounaisrannassa on 500 metriä pitkä ja 480 metriä leveä niemi, jonka taakse kiertää 700 metriä pitkä ja yli 200 metriä leveä lahti. Muuten on järvi selkeäpiirteinen ja avoin, sillä järvellä ei ole saaria. Sen keskisyvyys on 3 metriä ja sen syvänteessä on 6 metriä syvää. Järven ympäristö on asuttu, mutta siitä huolimatta sen rannat ovat metsämaata, jota asuinalueet, niityt ja eräät suot pilkkovat. Järven eteläpuolella ja niemellä sijaitsee kylä Gvozdy (ven. Гвозды). Pohjoispuolella sijaitsevan Šuškovskojen (ven. Шушковское) järven ranta-astus Kitskovossa (ven. Кицково) ulottuu myös Kitskovskojen pohjoisrantaan. Kylien kautta kulkeva tie ohittaa läheltä Kitskovskojen rantoja. Se saa alkunsa etelässä valtatieltä M-9 eli E22 ja ylittää Velikaja-joen kuusi kilometriä pohjoisessa Melnitsassa (ven. Мельница) Maksjutinon vesivoimalaitoksen (ven. Максютинская ГЭС) säännöstelypadolla.
Luontoarvoja

Järvessä elää ainakin hauki, ahven, särki, kiiski, lahna, pasuri, sorva, ruutana, suutari, törö, mutakala ja rantanuoliainen. Järven pohja ja rannat ovat hiekan ja mudan sekoitusta.
Vesistösuhteita

Kitskovskoje sijaitsee Velikajan valuma-alueella ja sen laskuoja on Velikajan sivujoki. Se kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Järven valuma-alueen koko on 3,4 neliökilometriä ja siihen kuuluu yläjuoksulta pienempi järvi Šuškovskoje. Šuškovskojesta laskee lyhyt oja Kitskovon läpi järven pohjoispäähän ja vuorostaan Kitskovskojen laskuoja lähtee järven kaakkoisrannasta. Se kääntyy pohjoiseen ja laskee kuuden kilometrin päässä Maksjutinon vesivoimalaitoksen tekojärveen, joka on rakennettu Velikajan uomaan.
Huomautuksia

1 2 3 4 5  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Kim Kielsen

Kim Kielsen puhumassa Suomen eduskunnassa vuonna 2012.
Kim Kielsen (s. 30. marraskuuta 1966) toimi Grönlannin pääministerinä vuodesta 2014 vuoteen 2021. Hän edustaa puoluetta Siumut, ja johti vuodesta 2018 alkaen kolmen puolueen koalitiohallitusta.
Edelliset tehtävät

| Virka | Tehtävässä |
| --- | --- |
Pohjoismaiden neuvoston Grönlannin-valtuuskunnan puheenjohtaja: 1.3.2006 – 1.3.2007
Kulttuuri- ja koulutusvaliokunnan jäsen: 1.2.2006 – 1.3.2007
Ympäristöasiain ministerineuvoston asunto-, infrastruktuuri- ja raaka-aineasioista vastaava maakuntahallituksen jäsen: 1.2.2008 – 31.8.2009
Sosiaalidemokraattisen ryhmän jäsen: 17.9.2010 – 12.3.2013
Pohjoismaiden neuvoston Grönlannin-valtuuskunnan puheenjohtaja: 17.9.2010 – 12.3.2013
Ympäristö- ja luonnonvaravaliokunnan jäsen: 17.9.2010 – 12.3.2013
Pohjoismaiden neuvoston Grönlannin-valtuuskunnan jäsen: 8.4.2013 – 5.11.2013
Ympäristö- ja luonnonvaravaliokunnan jäsen: 27.6.2013 – 5.11.2013
Sosiaalidemokraattisen ryhmän jäsen: 8.4.2013 – 5.11.2013
Grönlannin luonto- ja ympäristöministeri: 11.11.2013 – 10.12.2013
Aiheesta muualla

Kuvia tai muita tiedostoja aiheesta Kim Kielsen Wikimedia Commonsissa
Krampus: The Christmas Devil

| Krampus: The Christmas Devil |
| --- | --- |

Ohjaaja:  Jason Hull
Käsikirjoittaja:  Jason Hull
Tuottaja:   Jason Hull  A.J. Leslie  Darin Foltz 
Säveltäjä:  Aaron Forsyth
Kuvaaja:  Jason Hull
Erikoistehosteet:   Jason Foster  Paul Gorman 
Valmistustiedot
Valmistusmaa:  Yhdysvallat
Tuotantoyhtiö:  Snowdog Studio
Levittäjä:  Netflix Fandango at Home (käännä suomeksi)
Ensi-ilta:  2013
Kesto:  82 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Krampus: The Devil on vuonna 2013 julkaistu elokuva. Sen on ohjannut Jason Hull ja sen musiikin on säveltänyt Aaron Forsyth. Jason Hull on myös tuottanut ja käsikirjoittanut elokuvan.
Elokuva kestää 82 min. Se on toimintaa, kauhua ja trilleriä sisältävä elokuva.
Aiheesta muualla

Kuvia tai muita tiedostoja aiheesta Krampus: The Christmas Devil Wikimedia Commonsissa
Corrigan, Kalyn: [Interview] ‘Krampus’ Director Michael Dougherty Talks the Pagan Holiday, the Folklore of the Christmas Devil, and Scaring People into Spending Time with Their Family Bloody Disgusting.  2.12.2015. Viitattu 24.12.2020. (englanniksi)
Luke: Krampus the Christmas Devil Horror.Land.  12.12.2015. Viitattu 24.12.2020. (englanniksi)
Kočani

| Kočani |
| --- | --- |
 Kočani
Valtio:   Pohjois-Makedonia
Alue:  Itäinen alue
Pinta-ala:  
 – Kokonaispinta-ala:  360,4 km²
Väkiluku (2021):  31 602
 – Väestötiheys:  87,7 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Kočani (mak. Кочани) on kaupunki Pohjois-Makedonian itäosissa, ja se kuuluu Itäiseen alueeseen. Kaupungissa asuu 31 602 noin 360,4 neliökilometrillä. Väkiluku on ollut vuodesta 2002 noin prosentin vuotuisessa laskussa. Noin 92 prosenttia asukkaista on makedonialaisia ja puhuu makedoniaa. Suurin uskonto on ortodoksisuus.
Koúla

| Koúla> Κούλα.Maantiede |
| --- | --- |
Sijainti:  Dráma ja Xánthi, Itä-Makedonia ja Traakia, Kreikka
Päävuoristo:  Rodópi
Koordinaatit:  41°21′31″N, 24°47′4″E
Korkein kohta
Nimi:  Gyftókastro, Chaïntoú
Korkeus meren-pinnan tasosta:  1 828 m
Koordinaatit:  41°21′36″N, 24°47′4″E
Koúla (kreik. Κούλα) on keskiseen Rodópivuoristoon kuuluva vuorijono Bulgarian ja Kreikan rajalla. Sen korkein huippu on Chaïntoú- eli Erýmanthos-vuoren Gyftókastro, jonka korkeus on 1 828 metriä. Toinen korkea huippu on Stámna-vuoren Psíloma, jonka korkeus on 1 739 metriä.
Kreikan puolella vuoristo sijaitsee Dráman ja Xánthin alueyksiköiden alueella. Vuoristossa sijaitsee Megálo Livádi Lepídan ylätasanko, joka tunnetaan myös nimellä Ouloú Giaïlá.
Kim Ki-sung

| Kim Ki-sung |
| --- | --- |

Henkilötiedot
Syntynyt: 14. toukokuuta 1985 (ikä 39) Soul, Etelä-Korea
Kansalaisuus:   Etelä-Korea
Jääkiekkoilija
Pelipaikka:  laitahyökkääjä
Maila:  vasen
Pituus:  178 cm
Paino:  81 kg
Seura
Seura:  Anyang Halla
Sarja:  ALIH
Pelinumero:  1
Pelaajaura
Pääsarjaura:  2002–
Aik. seurat:  Kyungsung HS (Etelä-Korea) Yonsei University (Etelä-Korea) Tulsa Oilers (CHL) HCK (Mestis)
Kim Ki-sung (hangul 김기성, s. 14. toukokuuta 1985 Soul, Etelä-Korea) on eteläkorealainen jääkiekkoilija, joka pelaa ALIH-liigaa Anyang Hallassa. Hän pelasi Mestis-joukkue HC Keski-Uusimaassa. Hän on pelipaikaltaan laitahyökkääjä.
Ura > Seuraura

Ki-sung pelasi vuodet 2002–2004 Etelä-Korean jääkiekkoliigan Kyungsung HS:ssä. Hän oli vuonna 2003 NHL-joukkue New York Islandersin tulokasleirillä.
Vuodet 2004–2008 Ki-sung pelasi Yonsei Universityn joukkueessa. Hän voitti vuosina 2005, 2006 ja 2008 Etelä-Korean liigan yliopiston pistepörssin. Yliopiston parhaaksi hyökkääjäksi Ki-sung valittiin vuosina 2006 ja 2008 sekä runkosarjan arvokkaimmaksi pelaajaksi vuonna 2006 ja runkosarjan parhaimmaksi hyökkääjäksi vuonna 2007.
Ki-sung siirtyi Asia League Ice Hockeyn Anyang Hallaan kaudeksi 2008–2009 ja hänet valittiin heti ALIH:n vuoden tulokkaaksi. Ki-sung voitti joukkueessa ALIH:n mestaruuden vuosina 2010 ja 2011.
Kaudeksi 2011–2012 Ki-sung siirtyi Pohjois-Amerikkaan CHL:ään Tulsa Oilersiin. Hän pelasi joukkueessa vain kolme ottelua ja keräsi niissä +/- -tilastossa -3-lukeman. Marraskuussa 2011 Ki-sungin sopimus purettiin, eikä hän pelannut loppukaudella enää missään Pohjois-Amerikan mantereen seurajoukkueessa.
Elokuussa 2012 Ki-sung siirtyi kolmen muun eteläkorealaispelaajan tavoin try-outille Mestikseen nousseeseen HC Keski-Uusimaahan.
Ura > Maajoukkueura

Ki-Sung nimettiin Etelä-Korean jääkiekkomaajoukkueeseen kaudeksi 2017-2018. Se teki A-maatason debyyttinsä Moskovan EHT-turnauksessa, missä pelasi Kanadaa, Ruotsia ja Suomea vastaan. Ki-Sung teki Moskovan turnauksessa tehopisteitä.
Klaus Buchner

| Klaus Buchner |
| --- | --- |

Euroopan parlamentin jäsen
 1.7.2014–15.7.2020  
Ryhmä:  Vihreät/EFA
Henkilötiedot
Syntynyt: 6. helmikuuta 1941 (ikä 83) München, Saksa
Kansalaisuus:  saksalainen
Tiedot
Puolue:  Ökologisch-Demokratische Partei
Aiheesta muualla
www.klaus-buchner.eu
Klaus Buchner (s. 6. helmikuuta 1941 München, Saksa) on saksalainen poliitikko. Buchner edustaa Ökologisch-Demokratische Partei-puoluetta. Buchner on toiminut Euroopan parlamentin jäsenenä heinäkuusta 2014 heinäkuuhun 2020 saakka. Hän edusti Euroopan parlamentissa Vihreät / Euroopan vapaa allianssi -ryhmää.
Aiheesta muualla

Kuvia tai muita tiedostoja aiheesta Klaus Buchner Wikimedia Commonsissa
Klaus Buchner Euroopan parlamentin jäsenet. Euroopan parlamentti.
Kovalevy

Kovalevy voi tarkoittaa seuraavia asioita:
Kovalevy rakennusalalla tarkoittaa kovaa puukuitulevyä.
Kovalevy tietotekniikassa puhekielen terminä tarkoittaa tietokoneen kiintolevyä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kovalevy”, voi hakea sivunnimihaulla, laajalla sivunnimihaulla tai tekstihaulla.
Koúlouri

| --- | --- |
Muut nimet:  Kouloúri (Κουλούρι)
Sijainti:  38°52′17″N, 24°26′14″E, Skýros Euboia, Keski-Kreikka Kreikka
Saariryhmä:  Pohjoiset Sporadit
Merialue:  Egeanmeri, Välimeri
Pinta-ala:  0,29 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Koúlouri (kreik. Κούλουρη, myös Kouloúri, Κουλούρι) on pieni Kreikan saari, joka kuuluu Pohjoisten Sporadien saariryhmään ja sijaitsee lähellä Skýrosta. Saaren pinta-ala on noin 0,29 neliökilometriä ja se on asumaton (vuonna 2011). Hallinnollisesti Koúlouri kuuluu Skýroksen kuntaan, Euboian alueyksikköön ja Keski-Kreikan alueeseen.
Koúlourin kalliosaari sijaitsee Skýroksen länsipuolella Óroksen niemen etelärannikolla. Koúlourin ja Skýroksen erottaa toisistaan noin 170 metriä leveä salmi.
Kołon piirikunta

Kołon piirikunta (puol. powiat kolski) on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 86 727. Siihen kuuluvat kymmenen kuntaa ovat Babiak, Chodów, Dąbie, Grzegorzew, Kłodawa, Koło, Kościelec, Olszówka, Osiek Mały ja Przedecz.
Kołon piirikunnalla on yhteistä rajaa Radziejówin, Włocławekin, Kutnon, Łęczycan, Poddębicen, Turekin ja Koninin piirikuntien kanssa. Sen pinta-alasta noin 80 prosenttia on maatalousmaata ja noin 12 prosenttia metsää.
Piirikunnan väestöpyramidi 2014.
Vuoden 2019 lopussa Kołon piirikunnan asukkaista 51 prosenttia oli naispuolisia ja 49 prosenttia miespuolisia. Alle 18-vuotiaat muodostivat 18 prosenttia piirikunnan väestöstä, työikäiset 60,4 prosenttia ja eläkeikäiset 21,6 prosenttia väestön keski-iän ollessa 41,7 vuotta. Vuonna 2019 piirikunnassa syntyi 587 lasta. Kołon piirikunnan väkiluvun ennakoidaan pienenevän 71 553 asukkaaseen vuoteen 2050 mennessä.
Kovamäki

Kovamäki on kylä Salon kaupungin Perniössä. Kylä sijaitsee Hämeenkylän ja Metsänojan välissä Perniön kirkonkylän pohjoispuolella.
Kovamäki sijaitsee samannimisellä mäellä Perniönjoen länsipuolella. Kantatie 52 kulkee kylän itäreunaa pitkin. Kovamäen maatila sijaitsee mäen päällä ja mäkeä ympäröivä alue on peltoa. Kylässä on myös muutama omakotitalo sekä yrityskiinteistö, jotka sijaitsevat mäen itälaidalla.
Kovamäki on Perniön vanhimpia kyliä. Kylästä on käytetty joskus myös nimeä Kouvola. Suuri rantatie on kulkenut Kovamäen vierestä. Kovamäen kantatilasta tuli säteri vuonna 1602, kunnes se liitettiin Johanneslundin kartanon omistuksiin 1815. Tila jaettiin kahtia vuonna 1914 ja myöhemmin tiloja jaettiin edelleen. Näistä enää Kovamäki on maanviljelystila.
Kipua

| ”Kipua” Mikael Gabriel |
| --- | --- | --- |

Singlen tiedot
 Albumilta: Mun maailma
 Julkaistu: 2. syyskuuta 2013
 Tyylilaji: rap, pop
 Kesto: 04.15
 Levy-yhtiö: Universal
Mikael Gabrielin muut singlet
| ”Boom Kah” 2013 | ”Kipua” 2013 | ”Vihdoin vapaa” 2013 |
"Kipua" on suomalaisartisti Mikael Gabrielin kappale hänen kolmannelta, Mun maailma -studioalbumilta. Sen julkaisi Universal Music Group albumin kolmantena singlenä 2. syyskuuta 2013. Kappaleelle on tehty myös musiikkivideo, joka julkaistiin videopalvelu YouTubessa sekä ITunesissa 23. elokuuta 2013. Kappale pääsi singlelistalla 12. ja latauslistalla 8. sijalle. Radiolistalla se ei saavuttanut yhtä suurta menestystä, vaan korkein sijoitus oli 46. sija. Kappale sisältää Kristiina Braskin esittämän samplen kappaleesta ”Tuulilasin nurkkaan”, joka on Teleksin kappale.
Kappalelista

Kipua – 4.15
Listasijoitukset

| Lista | Paras sijoitus |
| --- | --- |
Suomen virallinen singlelista: 12 
Suomen virallinen latauslista: 8 
Radiolista: 46
Komentotulkki

Kuvakaappaus Bashista
Komentotulkki (engl. command-line interface, command-line interpreter) on tietokoneohjelma, jolla ohjataan käyttöjärjestelmää. Komentotulkissa ohjelmien käynnistys ja muut komennot suoritetaan kirjoittamalla ne komentoriville. Komentotulkit sisältävät myös rajoitetun ohjelmointimahdollisuuden ymmärtämällään komentosarjakielellä.
Historia

Sanalla shell (suom. kuori) viitataan usein komentotulkkeihin, vaikka sen varsinainen merkitys tarkoittaa laajemmin erilaisia käyttöliittymiä. Tuo sana on peräisin Multics-projektista.
Ken Thompson kirjoitti ensimmäisen Thompson shell -komentotulkin Unixille.
Unixissa komentotulkki on käyttäjän prosessi joka voidaan vaihtaa.
Thompsonin tulkkia laajennettiin, siihen lisättiin ohjelmointikieli ja sille julkaistiin useita vaihtoehtoja.
Esimerkkejä

Esimerkkejä komentotulkeista:
CLI/Amiga Shell (AmigaOS)
cmd.exe – (Windows NT/2000/XP/Vista)
Command.com – (DOS/Win 9x)
CCP – (CP/M)
DCL – (VMS/OpenVMS)
fish (the friendly interactive shell)
FreeCOM – (FreeDOS)
JCL – (OS/360, z/OS)
rc Shell – (Plan 9)
Unixin ja Unixin kaltaisten POSIX-standardissa määritelty Bourne shell (sh) ja sen kanssa yhteensopivat komentotulkit, kuten:
Bash (Bourne-Again SHell)
ash (Almquist shell), dash (Debian Almquist shell)
csh (C shell)
tcsh (TENEX C shell)
zsh (Z shell)
ksh (Korn shell)
PowerShell – (Microsoft Windows, GNU/Linux, macOS)
Windows Recovery Console – (Windows 2000, Windows XP)
Cisco IOS
4Dos, 4OS2, 4NT, Take Command: JP Softwaren vuonna 1989–2009 kehittämä komentotulkki PC-koneille, joka korvasi käyttöjärjestelmän mukana toimitetun komentotulkin.
Aiheesta muualla

Evolution of shells in Linux (englanniksi)
Konnasota

| Konnasota> What’s the Worst That Could Happen? |
| --- | --- |

Ohjaaja:  Sam Weisman
Käsikirjoittaja:   Donald E. Westlake  Matthew Chapman 
Tuottaja:   David Hoberman  Martin Lawrence  John Morrissey  David Nicksay  Lawrence Turman 
Säveltäjä:  Tyler Bates
Kuvaaja:  Anastas Michos (käännä suomeksi)
Pääosat:   Martin Lawrence  Danny DeVito 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:  2001
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Konnasota on Sam Weismanin ohjaama komediaelokuva vuodelta 2001. Sen pääosia esittävät Martin Lawrence ja Danny DeVito, joiden lisäksi elokuvassa nähdään John Leguizamo, Bernie Mac, Larry Miller, Nora Dunn, GQ ja William Fichtner.
Elokuvaa kuvattiin Kaliforniassa, myös itärannikon Massachusettsin useissa paikoissa, kuten Bostonissa, Concordissa, Manchester-by-the-Seassa, Cambridgessa sekä Miltonissa. Kaliforniassa kuvaukset tehtiin pääasiassa Riversidessa.
Näyttelijät

| 0 | 1 | 2 |
| --- | --- | --- |
|  Martin Lawrence  | … |  Kevin Caffery   |
|  Danny DeVito  | … |  Max Fairbanks   |
|  John Leguizamo  | … |  Berger   |
|  Glenne Headly  | … |  Gloria Sidell   |
|  Carmen Ejogo  | … |  Amber Belhaven   |
|  Bernie Mac  | … |  Jack   |
|  Larry Miller  | … |  Earl Radburn   |
|  Nora Dunn  | … |  Lutetia Fairbanks   |
|  Nia Vardalos  | … |  Nia Portokalos   |
|  Richard Schiff  | … |  Walter Greenbaum   |
|  William Fichtner  | … |   Alex Tardio   |
|  Ana Gasteyer  | … |  Ann Marie   |
|  GQ  | … |  Shelly Nix   |
Kongon demokraattisen tasavallan vaakuna

Kongon demokraattisen tasavallan vaakuna.
Kongon demokraattisen tasavallan vaakuna on Kongon demokraattisen tasavallan symboli. Sen hyväksyi 18. helmikuuta 2006 presidentti Joseph Kabila. Nykyinen vaakuna muistuttaa Zairen vuosien 1964–1997 vaakunaa. Siinä on leopardin pää, jonka vasemmalla puolella on norsun syöksyhammas ja oikealla keihäs. Alla lukee maan ranskankielinen motto Justice, Paix, Travail, suomeksi Oikeus, Rauha, Työ.
Entisiä vaakunoita

Zairen vaakuna 1964–1997
Vuosien 1999–2003 vaakuna
Vuosien 2003–2006 vaakuna
Afrikan valtioiden vaakunat
Algeria
Angola
Benin
Botswana
Burkina Faso
Burundi
Djibouti
Egypti
Eritrea
Etelä-Afrikka
Etelä-Sudan
Etiopia
Gabon
Gambia
Ghana
Guinea
Guinea-Bissau
Kamerun
Kap Verde
Kenia
Keski-Afrikan tasavalta
Komorit
Kongon demokraattinen tasavalta
Kongon tasavalta
Lesotho
Liberia
Libya
Madagaskar
Malawi
Mali
Marokko
Mauritania
Mauritius
Mosambik
Namibia
Norsunluurannikko
Niger
Nigeria
Päiväntasaajan Guinea
Ruanda
Sambia
São Tomé ja Príncipe
Senegal
Seychellit
Sierra Leone
Somalia
Sudan
Swazimaa
Tansania
Togo
Tšad
Tunisia
Uganda
Zimbabwe
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kriviliai

Kriviliai on kylä eteläisessä Liettuassa, Varėnan kunnallispiirissa, Alytusin läänissä lähellä Valko-Venäjän rajaa. Vuonna 2001 kylässä asui 421 asukasta.
Kylän sijainti kartalla
Koskenniemi

Koskenniemi voi viitata seuraaviin henkilöihin ja asioihin:
Koskenniemi suomalaisena sukunimenä

Anton Einari Koskenniemi (aik. Lindgren, 1881–1957), rovasti, evankelisen herätysliikkeen vaikuttaja ja Martti Lutherin teosten suomentaja
Erkki Koskenniemi (s. 1956), pastori, koulutussihteeri ja kirjailija
Heikki Koskenniemi (1919–2013), antiikintutkija, filologi
Inna Koskenniemi (1923–1995), englantilaisen filologian professori, Veikko Antero Koskenniemen tytär
Kimmo Koskenniemi (s. 1945), tietokonelingvistiikan emeritusprofessori, Matti Koskenniemen poika
Maija Koskenniemi ( ent. Forsnäs, 1887–1972), rehtori, kirjakauppias ja suomentaja, Veikko Antero Koskenniemen sisar
Markku Koskenniemi (1942–2022), yrittäjä ja yritysjohtaja, Tammerneonin perustaja
Martti Koskenniemi (s. 1953), oikeustieteen tohtori, emeritusprofessori, akateemikko
Matti Koskenniemi (1908–2001), kasvatustieteilijä, Helsingin yliopiston professori
Niilo Koskenniemi (1926–1988), kansanedustaja (SKDL)
Teodor Koskenniemi (1887–1965), kestävyysjuoksija
Veikko Antero Koskenniemi (vuoteen 1906 Forsnäs, 1885–1962), runoilija, toimittaja, professori, rehtori ja akateemikko
Nimen muita merkityksiä

1697 Koskenniemi, asteroidi
| --- | --- |
: Tällä täsmennyssivulla luetellaan henkilöitä, joilla on sama sukunimi.